singati iya kubako ifanele into enjalo amanye apuma no mfundisi wakona kwamhla mnene ; ne nkosi yada yangena kwinto ebingateni nayo ingayi vumi, yangena kuba ingaliboni iqinga lokupuma. Kuba Tembu amanye afele Umlungu; naku Gungubela abanye ude wababulala kuba bengavumi ukumlwisa. Asiteti ke kona kuma Ngqika kuba umzi uhleli wonke. Siti ke ngekunjalo na ukuba umntu ontsundu lemipu ubeyi tengela ukugxota omhlope? Yintonina ekoyo enokubonisa ukulungisa kontsundu kuba ebeceba imfazwe ? Xa sitshoyo asikangeni kwindawo yokuba kuyi mfanelo na ukuba abantsundu bapangwe izikali zabo, into esiyi tetayo yile yokuba lemipu benayo nje abayi tengele Mlungu. Makati ke nokuba uya yitabata angatsho ukuti kungokuba iya kubulala mna, makarole sizatu simbi.

INZUZO NOKUGCINA IMALI.

P. J. MZIMBA.

NO. I.

*“ Emsebenzini wonke kuko inzuzo”* utsho u-Solomon. Bazalwana ndinga ndingenza amazwi ngokuhambela pambili kwinto zenzuzo. Lento ikukuhluma enzuzweni yenziwa ngeqinga, kungeko qinga yintshabalalo yodwa.

Makowetu umhlaba wenkomo, nowegusha upelile- Kanifune ukuba arha Ngesi etyebe kangaka nje abuzuze ngokutinina ? Ubutyebi buzuzwa ngokusebenza ; bunqatyiswa ngokugcinwa, nokubekelelwa; buze bandiswe ngenyameko nangozingiso. Ndawo ibangela lamazwi luhlanga lwakowetu, ndibona amadoda amblope etyeba emacaleni napakati kwenu, ndibona awantsundu nabefudula etyebile eba ngamahlwempu. Lonto ke ibangela usizi kum.

1. Senditebo ubutyebi buzuzwa ngokusebenza. Yabonani, umfo ontliziyo iyeyendoda inene ; nentokazi enentliziyo yomfazi ngenene, liba lihlazo ukupila njengegumasholo; lona lidla ubusi obusetyenzwe zezinye inyosi. Landodana nalantombi imane isidla kule indlu naleya ; inqiba kwesi sitebe nesiya ; kum ifike ifane kanye nencukutu le, yona wofika ilifityongo ukutyeba oku, kanti ayenzi nomdaka, ipile kumfimfita igazi ebusuku labantu abebe kade bebila emsebenzini imini le. Ewebo lento iyanda eluhlangeni yokuba njengencuka, yona ungafika seyite qeke nomlomo ivuzisa izincwe, kanti inxamele ukudla impahlana ezicenge nengenamandla. Anjalo lama- doda apile kuknpanga abantu kwezindlela kwakuti ratya. Wowafumana elele ubutongo emini emaqanda ; ufike selede azilibala emacaleni entlanti, nje ngencuka kanye ecaleni komxuma wayo, yona emini apa kutiwa ungafika, nempukane zingena ngasentla zipume ngase zantsi, kuba umduna selezilibele kwavuleka amacala onke. Kanti impilo yoluntu kukusebenza. U-Paulos uti, “Lowo ungavumiyo ukusebenza makangadli.” Kutiwa kwilizwe elitile kwaye kuko umfo enonyana abanqena kunene bebatatu, yati longwevu xa iza kufa yababizela kuyo bonke, bati bakungqonga ukuko lwayo, yati kubo, “kuko imfihlakalo endizakuni hlebela yona exabiso likulu kakulu.” Bapulapula ngenyameko enkulu. Yati londoda, “ Bonyana bam kuko indyebo efihlwe kulo mhlaba warn.” Yapela ngelozwi wapuma umpefumlo. Bayaqala ukutipakapaka onyana besiti “ ifi-

hlwe pina londyebo ” uyise selefile. Kupela wagqiba ngezwi lokuti “ndiza kunixelela niye kuyimba”— kwanqamka umoya engekayixeli apo ikona. Abanyana bawulima wonke lomhlaba benxamele ukufumana lendyebo, abafumana nto, kodwa lomhlaba wacuma kakulu kuba namhla ulinywe wonke, nangenyameko, nabanyana ba zikutali ngokusuke baqele ukusebenza baba zinekeneke.

Yintonina kona kade eyaka yafunyanwa ingabile- lwanga ? Ipiko esopapazela ngalo ukuya ezulwini solifumana ngokubila. Ndiyazi ukuba uhlanga lwa­kowetu luqalile kanye ngoku ukutanda ukusebenza. Kuko amadoda nentokazi ezibila ngenene, ngentliziyo nangomxelo. Kanti awakwazi ukubunqabisa obobutyebi abuzuzileyo ngokusebenza.

Lontwana izuziweyo iyanqatyiswa na ngokugci­nwa nokubekelelwa? Nditi ubutyebi buniposa nje mabandla akowetu, iqinga niliswele ekugcineni into enizizuze ngentsebenzo, ezinye mhlaumbi zingamafa awaye setyenzwe ngoyihlo benu. Ngati aniqondi ukuba Ingesi lipila ngokwahlukileyo ebulwini. Amabulu ati ilizwe lempahla lakupela afudukele kwezingenabantu kakulu indawo; mhlaumbi litenge um­hlaba wempahla, buze ke ngoko ubutyebi bande kuba idlelo libanzi. Nina nitinina? Okwenene ninga- mabulu ngokutanda ukupila ngemfuyo, kodwa ningamangesi ngokuba nikwindawo ezixineneyo. Xa umhlaba uxineneyo funda iqinga lamadoda atyeba noko axineneyo. Kaupulapule iqinga lawo wona. Ati apa umhlaba uxineneyo umntu agcine inkatyana zibe ntandatu kupela zokulima nokurola inqwelana ezizilingeneyo, zokuba aboti akuvuna atutele ekaya nase markeni. Imazi zenkomo zibe ntatu mhlaumbi ntandatu; angake agqitise nanganye. Alungisele ukuba enye ize izale ukungcna kwehlobo, enye pakati kwalo, eyesitatu ebusika ukuze usatshana lwawo alusengele. Loma tole akwapusa awatengise onke angashiyi nalinye. Kuti eminyakeni ukuba ezamazi zake ziyalupala atengise zona anane ezintsha mhlaumbi agcine kwinzala. Nase zinkabini ibe kwa- yilondlela, zakuba ndala ezinkabi zokuqala makazanane kwabafuna ukuxela ngezintsha, mhlaumbi azitengise atsalise ngenzala. Nase zigusheni makagcine amashumi abe mahlanu kupela, ukwenzela ukuxelela abantwana bake. Nokuba akazuzi nto ipi ngoboya, uyakuzuza noko ngenzala leyo amana eyitengisa. Bahlobo anandelwa, igusha ziyafa kuba umhlaba ziwugqibile, nibe kungeko nto niyingenisayo ngazo. Ezinyanga nirola imali yezikiti ngenkomo engekuba kudala nazitengisayo nazuza imali ngazo, yona kungeko bani ungake ayifake sikiti. Omnye unankabi zisixenxe kodwa le yesixenxe ayinamsebenzi, umane ebatala ngayo esikiti. Xa. ningafundi ndlela yamadoda aqele amazwe axineneyo niyakuhlwempuzeka kakubi, kanti amanye amadoda atyeba kwapakati kwetu.

2. Ubutyebi mabandiswe ngenyameko nangozingi­so. Ndifuna ukuba nditi kangelani ebankeni zogcino nibe nemalana engena kona. Akwaba lamazwi ati “ Ibanki Yogcino ” ebengabalwa ngamagama ama- kulu esibakabakeni ukuze yonke into yakowetu iwafunde. Kuko ekwati kwakutetwa naye nge banki wati “ kuhlekiswa ngati bantu bapantsi xa kutiwa sine mali yokuba singayigcina xa letikana inganeleli nokudla kwabantwana.” Ndiyazi ukuba napakati kwetu apa ungati uke wabamba intokazi etile wayiti cu ngetyali wati “ Hina sisi nantsi yinina ungafaki nokuba yisheleni inye ngenyanga ebankeni.” Angati “ unani okusuka uhlekise ngam, yimali endiyitabata pi ndisezantsi kangaka nje.” Ungazuza kwalompendulo kwinkohso yamadoda. Kanti woti wakuhlangana nomaziyo ukuba unento ayizuzayo wakumoyi-

zibini nakumasebana azo, okunqwenelekayo ukuba siya kuza sibe ngabantu silu shiye ucuku sikangele kwinto ezipakamileyo. Kusi fanele ukufunda ukuhlangana xa siya kuhlanganela izinto ezilungileyo. Eyesibini indawo yeyokuba noko sitshoyo bebefanele ukuke bayi cinge bazitete ingcingane zabo abanokuqonda ngale ndawo. Ekuqaleni akuyi kuba lula ukuvuba abantu bezizwe ngezizwe, ngokukodwa emva kwemfazwe enje ngale sinayo. Nokuba pakati kwabo kuya kubako umkangeli wabantsundu, akayi kuba nako ukuzitintela izinto ezimbi aba- ngati abanye bazenze kwabanye. Izipazamiso ezise ndleleni zifanele ngoko ukukangelwa zifunelwe indlela zazo.

Ngokumiswa kwabamhlope pakati kwaba- ntsundu siya tandabuza kakulu ukuba londawo iya kuba nobulungisa. Kwindawo yokuqala asiboni nokufuneka kwayo xa bakoyo abakangeli belali abamhlope. Kananjalo napakati kwabamhlope kuko izikohlakali eziya kuti zakulahlekelwa litakane zize kovuyailali ipela zimane ngoko ukupembelela intiywano engaba iko pakati komhlope nontsundu. Iya kuba ngakumbi lonto ukuba kuza kumiswa imiteto eyodwa kwabamhlope ize ibe yodwa eyabantsundu njengoko ingati isingisela kona into yokuhlutwa imipu.

Noko ke sikukankanyayo ukuhlutwa kwe- mipu asisayi kuqale sikungene, kona noku- ngabiko kwenkosi. Amazwana okupeta ke ngoko masiwenze ngalamazwe ati abantsundu imipu le bayi funela into enye “ ukuze balwe no mntu omhlope.” Asazi ukuba u-Mr. Sprigg uyi cole pina lonto kuba siya bupika ubunyaniso bayo. Abantu abantsu­ndu kumhlope kubantu abano kubona bayi vume inyaniso baya qonda ukuba lemfazwe ifike yapakati ko Mxosa no Mlungu kwakungafunwe kuba makube njalo. Isiqalo sayo kwapambana Imfengu no Mgcaleka, waza Umgcaleka weza kuqonda sekunzima ukuyeka ukuba ngokulwa ne Mfengu ulwa no Mlungu, kuba Imfengu ingena mhlaba. Kwindawo yesibini nale mipu kade kusitiwa naba abantsundu betenga imipu ayiko namhla kuba ngakubo inkoliso ilwa ngemi- konto. Kwindawo yesitatu ibonakele into abeyazi kwangapambili ontsundu yokuba lemipu yabo ayinto kweya Belungu yangoku. Kunjalo nje ayiko neruluwa. Abebe kwa Tini bati ute no nompu kona kanti inxawa inye, onazo zimbini zintatu. Siti ke ngekunjalo na ukuba ezinyanga naleminyaka ama Xosa ebelungiselela ukulwa no Mlungu? Ebekonje amatuba okutwetwisa iruluwa ngebungaqondakali yinina ubuninzi bayo ngaku Maxosa ukuba kuko into abeyi lungi- selela ? Kunjalo nje nakwezi zizwe zilwayo akuko nasinye ekubonakala ukuba besihla- ngene ngelokulwa. Ku Sarili apo sibe

 ISIGIDIMI SAMAXOSA, APRIL 1. 3